
საქართველოს მთავრობის 

დადგენილება №21

2006 წლის 26 იანვარი 

ქ. თბილისი

აჭარის ავტონომიური რესპუბლიკის მთავრობის საქვეუწყებო დაწესებულების – გარემოს დაცვისა და ბუნებრივი რესურსების სამმართველოსათვის ლიცენზიისა და ნებართვების გაცემის უფლებამოსილების დელეგირების შესახებ

,,საქართველოს მთავრობის სტრუქტურის, უფლებამოსი​ლებისა და საქმიანობის წესის შესახებ” საქართველოს კანო​ნის მე-6 მუხლის პირველი პუნქტისა და ,,ლიცენზიებისა და ნებართვების შესახებ” საქართველოს კანონის მე-5 მუხლის შესაბამისად:

1. აჭარის ავტონომიური რესპუბლიკის მთავრობის საქ​ვეუწყებო დაწესებულებას – გარემოს დაცვისა და ბუნებრივი რესურსების სამმართველოს მიენიჭოს უფლებამოსილება, აჭარის ავტონომიური რესპუბლიკის ტერიტორიაზე გასცეს შემდეგი ლიცენზია და ნებართვები:

ა) სასარგებლო წიაღისეულის (მხოლოდ საშენი მასა​ლების) მოპოვების ლიცენზია;

ბ) ზედაპირული წყლის ობიექტებიდან წყალაღების ნებართვა;

გ) ზედაპირული წყლის ობიექტებში წყალჩაშვების ნებართვა;

დ) ნადირობის ნებართვა.

2. საქართველოს გარემოს დაცვისა და ბუნებრივი რე​სურსების სამინისტრომ (გ. პაპუაშვილი) დაამტკიცოს პირველი პუნქტით გათვალისწინებულ საშენ მასალათა ნუსხა ამ დადგე​​​ნილების ამოქმედებიდან ორ თვეში.

3. დადგენილება ამოქმედდეს გამოქვეყნებისთანავე.

პრემიერ-მინისტრი 

   ზ. ნოღაიდელი

